**Φύλλο Εργασίας**

Το θέμα της εργασίας σας είναι οι μορφές, τα αίτια και οι συνέπειες του πολέμου. Αφού μελετήσετε την αντίστοιχη ενότητα (σελ. 207-209) του σχολικού βιβλίου, τις προτεινόμενες ιστοσελίδες και όποιες άλλες διαδικτυακές πηγές θεωρείται απαραίτητες καλείστε να πραγματοποιήσετε τις ακόλουθες δραστηριότητες:

Να επιλέξετε μια πολεμική σύρραξη μεταξύ κρατών ή μια βίαιη σύγκρουση κοινωνικών ομάδων εντός του ίδιου κράτους και να αναζητήσετε σχετικές πληροφορίες για αυτή στα σχολικά βιβλία της ιστορίας και σε ιστοσελίδες στο διαδίκτυο.

Τα σχολικά βιβλία μπορείτε να τα βρείτε εδώ: [διαδραστικά σχολικά βιβλία](http://ebooks.edu.gr/new/).

Κλασικοί αλλά αρκετά αξιόπιστοι ιστότοποι για να ξεκινήσετε:

<https://el.wikipedia.org/wiki/>

<https://www.youtube.com/>.

Πιο εξειδικευμένοι ιστότοποι για ιστορικά θέματα:

<http://www.pi-schools.gr/hdtc/material/scenaria/history.htm>

<http://edu-gate.minedu.gov.gr/>

<https://www.bbc.co.uk/programmes/genres/factual/history>

Nα καταγράψετε τα σημαντικότερα σημεία που αφορούν την περιγραφή και ανάλυση της συγκεκριμένης πολεμικής σύγκρουσης με τη χρήση του λογισμικού επεξεργασίας κειμένου Word. Εναλλακτικά, μπορείτε να παρουσιάσετε το υλικό σας με τη χρήση λογισμικού παρουσίασης PowerPoint.

Οι παρακάτω ερωτήσεις θα σας βοηθήσουν να οργανώσετε την αναζήτηση, καταγραφή και παρουσίαση του υλικού σας:

* Σε ποιο είδος πολέμου κατατάσσεται η συγκεκριμένη πολεμική σύγκρουση (κατακτητικός, θρησκευτικός, εθνικοαπελευθερωτικός, επανάσταση, εμφύλιος);
* Ποια είναι τα εμπλεκόμενα μέρη (αυτοκρατορίες, κράτη, συνασπισμοί κρατών) που συμμετείχαν στον πόλεμο που επιλέξατε να μελετήσετε ή ποιες είναι οι αντιμαχόμενες κοινωνικές ομάδες στην περίπτωση εμφύλιων πολέμων και επαναστάσεων;
* Ποιο είναι το χρονικό πλαίσιο και το πεδίο της πολεμικής αντιπαράθεσης;
* Ποιοι είναι οι σκοποί και τα κίνητρα αυτών που προκάλεσαν και συμμετείχαν στην πολεμική σύγκρουση;
* Ποια είναι τα αίτια της πολεμικής σύρραξης και σύμφωνα με ποια κοινωνιολογική προσέγγιση μπορούν να μελετηθούν;

**Κοινωνιολογικές Προσεγγίσεις:**

* Η βιοκοινωνιολογία ανάγει τον πόλεμο στα βιολογικά χαρακτηριστικά του ανθρώπου,
* Η κλασική μαρξιστική προσέγγιση δίνει έμφαση στα οικονομικά συμφέροντα και την έννοια του ιμπεριαλισμού,
* Οι σύγχρονες θεωρίες της σύγκρουσης τονίζουν τη διαπλοκή οικονομικών, πολιτικών και στρατιωτικών συμφερόντων,
* Η λειτουργιστική προσέγγιση δίνει σημασία στην έννοια της κοινωνικοποίησης και στις πολιτισμικές διαφορές μεταξύ των αντιμαχόμενων πλευρών.
* Ποιες είναι οι σημαντικότερες συνέπειες του πολέμου που εξετάζετε;

**Σημειώσεις:**

* Θα μπορούσατε να δουλέψετε σε ομάδες δύο έως τριών ατόμων.
* Να αναφέρετε την πηγή από την οποία αντλήσατε πληροφορίες και το υλικό που χρησιμοποιήσατε.